# Súkromná stredná odborná škola, Bukovecká 17, 040 12 Košice

## Kritériá pre prijímacie skúšky na externú, diaľkovú formu štúdia

## v odbore 7661 N sociálno-výchovný pracovník

## na školský rok 2020/2021 platné od 7.5. 2020

Riaditeľstvo Súkromnej strednej odbornej školy na Bukoveckej ulici č. 17 v Košiciach po odsúhlasení na pedagogickej rade dňa 7. 5. 2020 prijalo na školský rok 2020/2021 tieto podmienky pre prijímanie žiakov do štvorročného maturitného štúdia odboru 7661 N sociálno-výchovný pracovník:

1. **Prihlášky na** študijný odbor 7661 N sociálno-výchovný pracovník sa podávajú do 31. júna daného školského roka. Vzhľadom na epidemiologickú situáciu je pre všetkých záujemcov termín podania prihlášky **na externú, diaľkovú formu štúdia v odbore sociálno-výchovný pracovník predĺžený do 31. júla 2020.**
2. **V študijnom odbore sociálno-výchovný pracovník nemôže byť prijatý žiak, ktorý má mentálne, zmyslové alebo telesné postihnutie, má narušenú komunikačnú schopnosť a nekorigovateľné poruchy reči, špecifické poruchy správania, autistický syndróm, poruchy psychického vývinu.**

Uchádzači nesmú trpieť vážnymi chorobami srdcovo-cievneho systému, dýchacích ciest a nervového systému.

Na uvedený odbor nemôže byť prijatý žiak, ktorý trpí vážnym sluchovým postihnutím a zrakovým postihnutím, slabšie poruchy korigované okuliarmi sú prípustné. **Žiak nesmie mať rečovú chybu alebo chybu výslovnosti.**

1. Súčasťou prihlášky je fotokópia rodného listu a overená kópia výučného listu.
2. Žiaci sú prijímaní ústnym pohovorom a na základe predložených dokladov, za predpokladu, že súhlasia s poplatkami za štúdium a že sa zapíšu na štúdium v termíne stanovenom v rozhodnutí o prijatí.
3. Skupina sa otvorí za minimálneho počtu 10 žiakov riadne zapísaných na štúdium.
4. **Termín konania ústnej prijímacej skúšky je 27. august 2020. Výsledky prijímacej skúšky budú zverejnené v ten istý deň na výveske školy.**

PhDr. Tatiana JURSOVÁ

riaditeľka školy

V Košiciach, dňa 7. mája 2020